****

**VIZ III. OSNOVNA ŠOLA**

**ROGAŠKA SLATINA**

Izletniška ul. 15, 3250 Rogaška Slatina

Tel.: 03-818-5401

e-pošta: osiii-rog.slatina@guest.arnes.si



**PRAVICE IN OBVEZNOSTI UČENCEV**

**Obveznosti** učencev :

* spoštujejo pravila šolskega in hišnega reda
* imajo spoštljiv in strpen odnos do individualnosti, veroizpovedi, rase in spola drugih učencev in delavcev šole, etnične pripadnosti,
* spoštujejo pravice drugih učencev in delavcev šole,
* razvijajo pozitivno samopodobo
* v šoli in izven šole skrbijo za lastno zdravje in varnost ter ne ogrožajo zdravja in varnosti drugih
* varujejo in odgovorno ravnajo s premoženjem šole ter lastnino drugih, ter o morebitni škodi obvestijo delavca šole (razrednika, učitelja, svetovalno službo, ravnatelja,..),
* učencev in delavcev šole ne ovirajo in ne motijo pri vzgojno-izobraževalnem delu,
* redno in točno obiskujejo pouk in druge vzgojno-izobraževalne dejavnosti,
* sodelujejo pri urejanju šole in šolske okolice ter imajo spoštljiv odnos do narave,
* izpolnjujejo svoje učne in druge šolske obveznosti,
* izpolnijo osnovnošolsko obveznost,
* držijo se dogovorov med učenci, starši in učitelji,
* skrbijo za čistočo razredov, hodnikov, jedilnice in celotnega šolskega prostora,
* varčno ravnajo s papirjem, z vodo, energijo in imajo spoštljiv odnos do hrane,
* skrbijo za svoj ugled in ugled šole
* redno opravljajo šolske in domače naloge,

**Pravice** učencev:

* obiskujejo pouk in druge vzgojno-izobraževalne dejavnosti,
* pridobivajo znanja, spretnosti in navade za vseživljenjsko učenje,
* imajo zagotovljeno varno in spodbudno okolje,
* zagotavlja se enakopravno obravnavanje ne glede na spol, raso in etnično pripadnost, veroizpoved, socialni status družine in druge okoliščine,
* varujejo se osebni podatki v skladu z zakonom in drugimi predpisi,
* upoštevajo se razvojne značilnosti, predznanje in individualne posebnosti,
* dobijo sprotno, pravično in utemeljeno povratno informacijo o svojem delu,
* nudena sta jim pomoč in podpora,
* vključujejo se v delo oddelčne skupnosti učencev, skupnosti učencev šole in šolskega parlamenta,
* sodelujejo pri ustnem ocenjevanju ,
* udeležujejo se tekmovanj, kjer zastopajo šolo,
* sodelujejo pri dogovorjenih skupnih aktivnostih,
* omogočena jim je restitucija v primeru povzročene škode,
* oprostitev sodelovanja pri posameznih oblikah vzgojno-izobraževalnega dela v šoli zaradi zdravstvenih razlogov,
* imajo pravico do brezplačnega prevoza, ne glede na oddaljenost njihovega prebivališča od osnovne šole, če je tako odločeno v odločbi o usmeritvi,
* imajo pravico do zagotovljenega varstva v času, ko učenci čakajo na organiziran prevoz,
* o načinu prevoza se šola dogovori z lokalno skupnostjo in starši,
* imajo pravico do organizirane prehrane v šoli.

**ODLOČANJE O PRAVICAH IN DOLŽNOSTIH UČENCEV**

Odločanje o pravicah in dolžnostih učenca:

- Določbe zakona, ki ureja splošni upravni postopek, se uporabljajo v postopkih v zvezi z vpisom, prestopom, prešolanjem, oprostitvijo sodelovanja pri posameznem predmetu, prepovedjo obiskovanja osnovne šole po izpolnitvi osnovnošolske obveznosti in v zvezi z dodelitvijo sredstev učencem, katerih starši zaradi socialnega položaja ne zmorejo v celoti plačati prispevkov za materialne stroške programa šole v naravi.

 Pristojni organ odločanja:

- Če za posamezno odločitev ni posebej določen pristojni organ, o pravicah in dolžnostih učenca na prvi stopnji odloča ravnatelj.

- O pritožbah v zvezi z uresničevanjem pravic in dolžnosti otroka oziroma učenca odloča pritožbena komisija.

Pritožbena komisija:

 - Svet šole imenuje pritožbeno komisijo. V pritožbeno komisijo se imenuje najmanj 10 članov, od katerih mora biti več kot polovica strokovnih delavcev šole.

 - Izmed članov pritožbene komisije predsednik sveta imenuje pet članov, ki odločajo v posameznem primeru. Člani komisije za posamezni primer so trije predstavniki delavcev šole in dva zunanja člana (predstavniki staršev in strokovni delavci druge šole).

- Pritožbena komisija je imenovana za štiri leta. Ista oseba se lahko imenuje za člana pritožbene komisije večkrat.

- Pritožbena komisija odloča z večino glasov vseh članov. Pri odločanju morajo biti prisotni vsi člani.